
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky II. ÚS 159/2017-22 Ústavný súd Slovenskej republiky na neverejnom zasadnutí 18. mája 2017 v senáte zloženom z predsedu Ladislava Orosza, zo sudkyne Ľudmily Gajdošíkovej (sudkyňa spravodajkyňa) a sudcu Lajosa Mészárosa v konaní o sťažnostiach obchodnej spoločnosti POHOTOVOSŤ, s. r. o., Pribinova 25, Bratislava, zastúpenej Advokátskou kanceláriou Fridrich Paľko, s. r. o., Grösslingová 4, Bratislava, v mene ktorej koná konateľ a advokát doc. JUDr. Branislav Fridrich, PhD., vo veci namietaného porušenia jej základných práv podľa čl. 20 ods. 1 a čl. 46 ods. 1 Ústavy Slovenskej republiky, práva podľa čl. 6 ods. 1 Dohovoru o ochrane ľudských práv a základných slobôd, práva podľa čl. 1 Dodatkového protokolu k Dohovoru o ochrane ľudských práv a základných slobôd, ako aj namietaného porušenia čl. 12 ods. 2 Ústavy Slovenskej republiky a čl. 14 Dohovoru o ochrane ľudských práv a základných slobôd, a zároveň namietaného porušenia čl. 47 Charty základných práv Európskej únie uzneseniami Okresného súdu Rimavská Sobota uvedenými v prílohe tohto rozhodnutia, ako aj postupom, ktorý predchádzal ich vydaniu, takto rozhodol: Konanie o sťažnostiach obchodnej spoločnosti POHOTOVOSŤ, s. r. o., vedené pod sp. zn. II. ÚS 159/2017 z a s t a v u j e . Odôvodnenie: 1. Ústavný súd Slovenskej republiky (ďalej len „ústavný súd“) uznesením č. k. II. ÚS 159/2017-12 z 2. marca 2017 uložil obchodnej spoločnosti POHOTOVOSŤ,
s. r. o. (ďalej len „sťažovateľka“), povinnosť zaplatiť súdny poplatok vo výške 270 € do 7 dní odo dňa doručenia uznesenia na účet Kancelárie ústavného súdu za 9 uznesením spojených sťažností sťažovateľky. 2. Podľa § 35 ods. 4 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak navrhovateľ súdny poplatok v lehote určenej ústavným súdom nezaplatí, ústavný súd uznesením konanie zastaví. Proti uzneseniu o zastavení konania pre nezaplatenie súdneho poplatku nemožno podať opravný prostriedok; to neplatí, ak rozhodnutím orgánu medzinárodnej organizácie zriadeného na uplatňovanie medzinárodnej zmluvy, ktorou je Slovenská republika viazaná, vznikne Slovenskej republike povinnosť v konaní pred ústavným súdom znovu preskúmať už prijaté rozhodnutie ústavného súdu. Právoplatnosťou uznesenia o zastavení konania pre nezaplatenie
súdneho
poplatku
poplatková
povinnosť
uložená
uznesením
podľa odseku 2 zaniká. 3. Keďže sťažovateľka v lehote uloženej ústavným súdom na splnenie povinnosti uhradiť súdny poplatok za podané sťažnosti tento poplatok neuhradila, ústavný súd v zmysle § 35 ods. 4 zákona o ústavnom súde konanie o sťažnostiach sťažovateľky vedené pod sp. zn. II. ÚS 159/2017 zastavil. P o u č e n i e : Proti tomuto uzneseniu nemožno podať opravný prostriedok. V Košiciach 18. mája 2017

Príloha k uzneseniu Ústavného súdu Slovenskej republiky sp. zn. II. ÚS 159/2017
p. č.
sp. zn. sťažností vedených
sp. zn. uznesení Okresného súdu Rimavská
ústavným súdom (Rvp)
Sobota
1.
Rvp 718/2016
2 Er 2138/2014 z 13. apríla 2015
2.
Rvp 719/2016
2 Er 2184/2014 zo 4. augusta 2015
3.
Rvp 720/2016
2 Er 1726/2014 zo 14. apríla 2015
4.
Rvp 721/2016
2 Er 2021/2014 z 20. apríla 2015
5.
Rvp 722/2016
2 Er 1723/2014 z 20. apríla 2015
6.
Rvp 1550/2016
15 Er 563/2015 zo 7. decembra 2015
7.
Rvp 1551/2016
15 Er 562/2015 zo 7. decembra 2015
8.
Rvp 1552/2016
2 Er 2135/2014 z 28. júla 2015
9.
Rvp 1559/2016
2 Er 2144/2014 zo 7. decembra 2015

Zdroj: KAUZIS.SK – https://www.kauzis.sk/judikatura/r/ECLI:SK:USSR:2017:2.US.159.2017.2 (dáta aktuálne k 1. 11. 2026). Záväzné je znenie zverejnené súdom.




